stanford-oval/wikipedia huggingface dataset:
רציונליזם
בדתות > בנצרות

הנצרות מתבססת במידה רבה על תאולוגיה, כלומר על ניסוח לוגי של עקרונות הדת. התאולוגיה נבדלת מהרציונליזם הפילוסופי המודרני בהנחות היסוד שהיא מניחה על העולם. קיומו של האל, למשל, הוא הכרחי בתאולוגיה, ועם זאת, הנוצרים ראו צורך בניסוח לוגי פורמלי של ההוכחות לקיום האל. דוגמה לכך היא ההוכחה שניסח אנסלם מקנטרברי במאה ה-11, המכונה הטיעון האונטולוגי. אנסלם מקנטרברי נחשב למייסד הסכולסטיקה, שהיא שיטה המתבססת בין היתר על לוגיקה ועל דיאלקטיקה כדי להוכיח אמונות ודוגמות. 

מרטין לותר שנחשב כמייסד הנצרות הפרוטסטנטית במאה ה-16, התנגד נחרצות להסבר דוגמות ואמונות באמצעים לוגיים. מרטין לותר ידוע באמרתו: "התבונה היא הזונה הגדולה ביותר של השטן" (בגרמנית: Vernunft ... ist die höchste Hur, die der Teufel hat., דרשה בעיר ויטנברג, 17 בינואר 1546). כוונתו של לותר הייתה שהאדם מתפתה להוכחות הגיוניות בשעה שהוא נואש מהאמונה, כשם שגבר מתפתה לזונה כשהוא נואש מאשתו החוקית. אף על פי כן, תאולוגיה התפתחה גם בנצרות הפרוטסטנטית.
ראו גם

רציונליות מושלמת
מחשבה חופשית
סכולסטיקה
מועתזילה
ראו גם > האסכולה הרציונליסטית

פלאטוניזם (נחשב כבסיס לאסכולה הרציונליסטית)
אמפיריציזם (נחשבת כאסכולה המנוגדת)
פוזיטיביזם (נחשבת כאסכולה מנוגדת)
גוטפריד וילהלם לייבניץ (פילוסוף בולט מן האסכולה הרציונליסטית)
ג'ון לוק (נחשב למייסד האסכולה המנוגדת – האמפיריציזם)
עמנואל קנט (פילוסוף שניסה ליצור סינתזה בין האסכולה הרציונליסטית לאסכולה האמפיריציסטית)
לקריאה נוספת

ג' ריי, ג'.א. אורמסון (עורכים), האנציקלופדיה לפילוסופיה מערבית, הוצאת רסלינג, 2007, כרך ב'
יוסף אגסי, תולדות הפילוסופיה החדשה, הוצאת הפקולטה למדעי הרוח אוניברסיטת תל אביב, 1993, עמ' 125–243
הערות שוליים

↑  שְׂכַלְתָּנוּת במילון סוציולוגיה (תשע"ו), באתר האקדמיה ללשון העברית
↑  ראו גם את דברי פרופ' ישראל אומן, מוסף Markerweek 8 ביולי 2010, עמ' 16
| --- | --- |
בקרת זהויות :  NLI: 987007563248105171  BnF: cb11932724w (data)  GND: 4129164-5  HDS: 017452  LCCN: sh85111520  NKC: ph124964
ניו-ג'ינס

| --- | --- |


ניו- ג'ינס 2023.  מימין לשמאל: הארין, הייאין, מינג'י, דניאל והאני.
 מקום הקמה:  סיאול 
 תקופת הפעילות:  מ-2022
 סוגה:  קיי-פופ, פופ, R&B עכשווי
 חברת תקליטים:  אדור
 https://newjeans.kr/
 פרופיל ב-IMDb
 חברים
 מינג'י   האני   דניאל   הארין   הייאין
 
ניו-ג'ינס (באנגלית: NewJeans; בקוריאנית: 뉴진스) היא להקת בנות דרום קוראנית שהוקמה על ידי אדור, ומורכבת מחמש בנות.
הלהקה פופולרית בעיקר בזכות תדמית תמימה-טהורה וסגנון מוזיקה המושפע משנות ה-90 וה-2000 המוקדמות.
מקור השם

למקור השם ניו-ג'ינס שתי משמעויות, המשמעות הראשונה מתייחסת לכך שג'ינסים הם פריט אופנה שהיה פופולרי מאוד בשנות ה-90 ונשאר טרנדי עד היום; כלומר, יש התייחסות לסגנון המוזיקה של הבנות אשר כולל מחוות רבות למוזיקה של שנות ה-90 וגם התייחסות לעניין הפופולריות עם כוונה שהבנות יהיו ויישארו פופולריות למשך זמן רב.
המשמעות השנייה לשם NewJeans מתייחסת להגייה של שם הלהקה שדומה להגיית הביטוי NEW GENES (גנים חדשים) ובכך מתייחס לסגנון המוזיקה של הבנות שמתיימר להיות פופולרי ולהכניס שינוי מרענן למוזיקת המיינסטרים.
היסטוריה > 2011–2022: לפני הקמת הלהקה

לפני הקמת הלהקה, רוב חברות הלהקה לקחו חלק בתוכניות טלוויזיה ו\או לקחו חלק בתחום המוזיקה והריקוד.
מגיל צעיר, דניאל השתתפה במספר צילומי דוגמנות ותוכניות טלוויזיה. היא השתתפה בתוכניות "Jesse's Play Kitchen" ו- "My Heart's Crayon". בנוסף השתתפה בתוכנית "Rainbow Kindergarten" של רשות השידור הקוריאנית tvN ששודרה עד שנת 2011.
הייאין לקחה חלק בלהקת ילדים בשם "U.SSGO Girl" בנובמבר 2017, תחת שם הבמה U.Jeong. היא החליטה לעזוב לאחר כשנה.
האני לקחה חלק בצוות הריקוד "Aemina Dance Crew" הפעיל במלבורן ומבצע קאברים לריקודי קיי-פופ.
האני ומינג'י השתתפו בתפקיד אורח בקליפ "Premission To Dance" של להקת הבנים BTS.
היסטוריה > 2019–2022: הכנות לבכורה

את ההכנות להרכבת ניו-ג'ינס התחילו ב-2019, בשיתוף פעולה בין חברות הבידור ביג היט וסורס מיוזיק, תחת הובלתה של הבמאית מין הי-ג'ין (אנ'), בהכרזה על הרצון של החברות להרכיב להקת בנות חדשה, הוכרז על קיום אודישנים גלובליים שהתקיימו בין ספטמבר לאוקטובר של אותה שנה. ההרכבה הממשית של חברות הלהקה התחילה רק ב-2020.
הלהקה הייתה אמורה לבצע את הבכורה שלה בשנת 2021, אך בעיקר בעקבות מגפת הקורונה ושיקולי הרכב, הבכורה נדחתה.
לקראת סוף 2021, הוכרז כי פרויקט הקמת הלהקה החדשה הועבר לידי חברת בת עצמאית וחדשה של הייב, הנקראת אדור; עדיין בהובלת הי-ג'ין שקודמה לתפקיד מנכ"ל בחברה החדשה. לאחר מכן, סיבוב שני של אודישנים גלובליים התקיים בין דצמבר 2021 לינואר 2022; והרכב הלהקה הושלם סופית במרץ 2022.
היסטוריה > יולי–אוגוסט 2022: בכורה

הבכורה של הלהקה התרחשה במספר שלבים ובעקבות הקידום המועט של הבכורה, אלבום הבכורה נחשב כאלבום פתע.
ב-7 ביולי, אדור פרסמו שלושה סרטוני אנימציה כטיזר לבכורת הלהקה. בכל הסרטון הופיעו מספרים- 22, 7 ו-22, מה שגם למספר רב של גולשים ברשת להאמין כי הלהקה תבצע את הבכורה שלהן בסוף אותו החודש, ב-22 ביולי.
ב-22 ביולי, הועלה הקליפ לסינגל הבכורה של הלהקה "Attention" (אנ'), לפלטפורמת היוטיוב בלבד, מבלי לפרסם את הרכב הלהקה מראש ומבלי לקדם את סינגל הבכורה מעבר לשלושת הטיזרים מתחילת החודש. מגזין בילבורד תיאר את הצעד הזה בתור "צעד מסוכן אך מלהיב", תוך מתן קרדיט ותשבחות על כיוון המוזיקה של הלהקה.
זמן מה לאחר שחרור הקליפ, יצאה אדור בהודעה על שחרור מיני-אלבום הנושא את שמה של הלהקה, New Jeans (אנ'), שישמש כבכורה הרשמית של הלהקה, ויכלול ארבעה שירים.
ב-23 ביולי, הועלו חמישה קליפים לשיר השני במיני אלבום הבכורה, בשם "Hype Boy" (אנ'), כאשר לכל חברת להקה קליפ אישי משל עצמה המהווה נקודת המבט והחוויות האישיות שלהן עם הישות המעודדת שלהן, ה-"Hype boy" שלהן לכאורה. השיר צבר תאוצה רבה, בעיקר כטרנד בטיקטוק ותפס מקום במצעד הבילבורד 200 במשך 35 שבועות, מה שהפך אותו לשיר השייך ללהקת בנות קוריאנית שהופיע הכי הרבה זמן במצעד.
ב-25 ביולי, הועלה הקליפ לשיר השלישי מתוך אלבום הבכורה, בשם "Hurt".
סך כל ההזמנות המוקדמות לאלבום הבכורה של הלהקה בטווח השלושה ימים, עמד של כ-440,000 הזמנות.
ב-1 באוגוסט שוחרר אלבום הבכורה של הלהקה באופן דיגיטלי בפלטפורמות האזנה נבחרות יחד עם חשיפת השיר הרביעי באלבום, "Cookie" (אנ'). מעט לאחר שחרור האלבום והשיר, השיר צבר תאוצה שלילית בעקבות חשדות של מאזינים ברמיזות מיניות נרחבות במילותיו, כאשר רוב בנות הלהקה קטינות. חברת אדור מיהרה להכחיש את כל ההאשמות בנושא והסבירה כי הבלבול נבע מתרגום לא נכון ודו-משמעויות בשפה הקוריאנית, שכן, בשיר הן מדברות על שריפת דיסקים והכנת עוגיות בצורה תמימה.
ב-8 באוגוסט, שוחרר מיני אלבום הבכורה של הלהקה בעותקים פיזיים. למעלה ממיליון עותקים נמכרו, מה שהפך את האלבום לאלבום הבכורה הנמכר ביותר על ידי להקת בנות קוריאנית בקוריאה. האלבום הוא אלבום הבכורה הראשון לזכות בתואר זה, מאז הקמת סירקל צ'ארט ב-2011.
היסטוריה > דצמבר 2022–אוקטובר 2023

ב-19 בדצמבר 2022, שחררו ניו-ג'ינס סינגל חדש מתוך האלבום סינגלים הראשון שלהן OMG (אנ'), בשם "Ditto" (אנ'). השיר הגיע למקום הראשון במצעד הסירקל צ'ארט, ונשאר במקום הראשון במשך 13 שבועות, מה שהפך אותו לשיר ששהה הכי הרבה זמן במקום הראשון במצעד. בנוסף, השיר היווה את הכניסה הראשונה של הלהקה למצעד הבילבורד הוט 100, במיקום 82 בשיא, ובמצעד הסינגלים הבריטי, במקום 95.
ב-2 בינואר 2023, פורסם אלבומם החדש. עם פרסומו, קיבלה הלהקה פידבק חיובי על סגנון הרטרו הבולט. סך מכירות האלבום בשבוע הראשון עמדו על כ-700,000 עותקים. כמה ימים לאחר מכן, נהפך האלבום באופן רשמי לאלבום הראשון של הלהקה שנמכר בכלמעלה ממיליון עותקים. זמן קצר לאחר מכן, מיני אלבום הבכורה עבר גם הוא את רף מיליון המכירות. הסינגל הראשי באלבום, "OMG" (אנ'), צבר תאוצה רבה ונהפך לטרנד מתמשך גם הוא בטיקטוק. השיר הגיע בשיאו למקום ה-74 בבילבורד הוט 100, מה שהפך למיקום הכי גבוה של הלהקה באותה תקופה.
ב-3 באפריל 2023, שחררו ניו-ג'ינס שיר בשיתוף פעולה מסחרי עם חברת קוקה- קולה, בשם "Zero" (אנ'), לקידום המשקאות קולה זירו.
במאי 2023 שחררו ניו-ג'ינס שיר נוסף בשיתוף עם קוקה קולה בשם "Be Who You Are (Real Magic)", לצד הזמרים ג'ון באטיסט, J.I.D וקמילו.
ב-1 וב-2 ביולי 2023, קיימו ניו-ג'ינס כנס מעריצים בשם "Bunnies Camp", בגימנסיה האולימפית לכדוריד SK (אנ'). הכנס התקיים לקראת שחררו של מיני-אלבום חדש וכל הכרטיסים לשני הימים נמכרו כולם. במהלך היומיים ניו-ג'ינס ביצעו כשבעה שירים קיימים ועוד שיר אחד מהאלבום שעתיד להתפרסם.
ב-21 ביולי 2023, שחררו ניו-ג'ינס את המיני האלבום החדש בשם Get Up (אנ'). המיני-אלבום הגיע היישר למקום השני בסירקל צ'ארט, ונמכרו למעלה מ-1.65 מיליון עותקים בשבוע הראשון לשחרורו; מה שהפך את המיני-אלבום להיות ההוצאה השלישית והרצופה של הבנות שנמכרה בלמעלה ממיליון עותקים. השיר "Super Shy" (אנ') שפורסם במיני-אלבום החדש, הגיע למקום הראשון בסירקל צ'ארט והפך להיות השיר השלישי של הלהקה שהגיע למקום הראשון במצעד. הצלחת השיר "Super Shy" הובילה את הלהקה לראשונה למקום הראשון במצעד בילבורד טוויטר בזמן אמת. כל השירים במיני אלבום החדש זכו לקליפ ייחודי, חלק מהשירים קיבלו מספר גרסאות, ובחלק מהקליפים התבצעו שיתופי פעולה עם חברות מסחריות ואנשים מפורסמים. הקליפ של "ETA" (אנ') צולם כולו באייפון 14 פרו ונעשה בשיתוף פעולה עם החברה אפל, השחקנית הקוריאנית צנג הו-יון והשחקן טוני לנג מהונג קונג לקחו חלק בשני הקליפים של השיר "Cool with You" (אנ') ולבסוף העטיפה הדיגיטלית ועטיפה פיזית אחת מתוך שלוש גרסאות (ושש תתי גרסאות) נעשו בשיתוף בנות הפאוור פאף, בהן מוצגות ניו-ג'ינס כדמויות פאוור פאף.
באוגוסט 2023, ניו-ג'ינס הופיעו בפסטיבל הלולהפלוזה, מה שהפך את הלהקה ללהקת הבנות הקוריאניות הראשונה שהופיעה בפסטיבל.
ב-1 בספטמבר 2023, ביצעו ניו-ג'ינס גרסה מחודשת לשיר "Beautiful Restriction" של הזמר קים ג'ונג-סו (אנ'), כחלק משירי הסדרה A Time Called You (אנ').
ב-4 באוקטובר 2023, הועלה לערוץ היוטיוב הרשמי של משחק המחשב ליג אוף לג'נדס השיר "Gods" אותו מבצעות ניו-ג'ינס. החברה של המשחק, Riot Games, הודיעה כי השיר הוא שיר הנושא לתחרות העולם בליג אוף לג'נדס 2023, שתתקיים בקוריאה ב-10 באוקטובר. בנוסף נודע שהלהקה תבצע את השיר בגמר התחרות.
היסטוריה > מרץ 2024–הווה: אלבום בכורה יפני וצפי התפרקות

במרץ 2024, ניו ג'ינס הודיעו שהן יוציאו שני סינגלים במאי ויוני. הסינגל הראשון שלהם, "How Sweet", שוחרר ב-24 במאי 2024, יחד עם "Bubble Gum". הסינגל השני שלהם, "Supernatural", שוחרר ב-21 ביוני 2024, יחד עם "Right Now" שני אלו השירים הראשונים של ניו ג'ינס ביפנית, ולאחר מכן הקבוצה תתחיל את המחזור הרשמי הראשון של פעילויות קידום מכירות ביפן; הן קיימו מפגש מעריצים, שכותרתו Bunnies Camp 2024 Tokyo Dome, בתאריכים 26–27 ביוני. ב-28 בנובמבר 2024 דווח כי ניו ג'ינס עזבו את החברה Ador מה שמעיד על התפרקות
חוזי העסקה, שיתופי פעולה ופרזנטוריות

עם עליית הפופולריות של ניו-ג'ינס, יותר ויותר חברות בחרו בחברות הלהקה לקידום מוצריהם. על פי עיתונים מקומיים, בנות הלהקה נחשבות נכס בעיניהם של מותגים רבים והרוויחו כ-10 ביליון וון (כ-29 מיליון שקל) מחוזי העסקה שונים.
חברות הלהקה מייצגות את חנות האופנה הקוריאנית מוסינסה (קו'), קולקציית הג'ינסים של המותג Levi's, מותג המשקפיים "Carin", מותג עדשות המגע "Olens" וחנות התכשיטים "Stonehenge" באופן מקומי.
ניו-ג'ינס שימשו כפרזנטוריות עולמיות של משקאות ללא סוכר של קולה זירו, דגם המחשב "Gram" של החברה LG ועדיין משמשות כפרזנטוריות עולמיות של חטיף הפפרו של חברת לוטה הקוריאנית.
במקביל לפעילות ייצוג כלהקה, הבנות מייצגות ומשמשות כפרזנטוריות לחברות ומותגים באופן פרטני: מינג'י עם שאנל קוריאה, האני עם גוצ'י וארמאני, דניאל עם בורברי ו-YSL, הרין עם דיור והייאין עם לואי ויטון.
בפברואר 2023, נהפכו ניו-ג'ינס לפרזנטוריות יחסי הציבור של העיר סיאול. בנוסף לכך, נחשבו למייצגות כבוד בשבוע האופנה בסיאול 2023, בו ייצגו מותגים מקומיים.
ניו- ג'ינס לקחו חלק גם במספר רב של קמפיינים: קמפיין "0 (영, יונג)" של חברת הסלולר הקוריאנית SK טלקום בו קידמו את האייפון 14 פרו, קמפיין של בנק Shunhan הקוריאני לקידום האפלקיציה שלו, קמפיין של חברת לימוד קוריאנית, קמפיין המבורגר קריספי חדש בארוחת ניו-ג'ינס ברשת מקדונלד'ס קוריאה וקמפיינים לקידום מכנסי ריצה (קמפיין "Feel Your All") ונעלי אופנה (קמפיין "Maxxed Out") של החברה נייק.
בנוסף, ניו- ג'ינס שיתפו פעולה עם תאגיד בידור קוריאני לילדים בשם "Pinkfong" והופיעו בשיר ילדים בשם "Ninimo"; לבסוף הלהקה גם ביצעה שיתוף פעולה עם איגוד יצירה ומלאכה קוריאני בשילוב עם משרד התרבות, הספורט והתיירות הקוריאני לקדם דף יצירה בשם האנג'י.
חנות האופנה מוסינסה ו-LG ביצעו שיתוף פעולה משולש עם ניו-ג'ינס, דרכו היה ניתן לרכוש את דגם המחשב "Gram" עם תוספים המאופיינים על ידי קונספט הלהקה, ותלבושות תואמות למחשב ולקונספט הלהקה היו ניתן לרכישה לאלו הקנו כרטיסים מראש לפופ-אפ אשר התרחש בסיאול בינואר 2023 לקידום דגם המחשב.
פילנתרופיה

בדצמבר 2022, הודיעה אדור כי תתרום באופן שנתי חלק מרווחי הלהקה לארגון הצדקה "The Snail of Love charity" לממן ניתוחי השתלת שתל שבלולי וקלינאות תקשורת לכבדי שמיעה.
בפברואר 2023, הודיעה אדור שכ-200 מיליון וון (כחצי מיליון שקל) נתרמו לתוכנית המזון העולמית למען לנפגעי רעידת האדמה בטורקיה ובסוריה.
השפעה והכרה

ערך ראשי: פרסים ומועמדויות של ניו-ג'ינס (אנ')
במהלך השנה הראשונה לבכורה, זכו ניו- ג'ינס למספר פרסים בקטגוריית "חובבנים", בין היתר בטקסי דיסק הזהב, טקס פרסי המוזיקה הקוריאנית, פרסי המוזיקה של מלון (אנ') ובטקסי המוזיקה של סיאול.
הבנות זכו גם להזכרות רבות במספר רשימות כבוד כגון רשימת 40 אישים קוריאנים חזקים  ו-30Under30, שניהם של המגזין פורבס; בנוסף הוזכרו ברשימת מובילי הדור הבא של המגזין Time ורשימת A100 List של Gold House.
ב-2023, שברו בנות הלהקה שיא גינס בתור להקת הקיי-פופ המהירה ביותר להשיג מיליארד השמעות בספוטיפיי. מבקר המוזיקה וכותב המגזין The Korea Time דו-הון, החמיא ללהקה על הצלחתן, ובמקביל תמר הרמן ממגזין ווג כתבה על השפעתן של ניו- ג'ינס על יכולת האמנים ותרבות הקייפופ.
תודות לתדמית התמימה של הבנות, בנות הלהקה צברו תאוצה רבה בתחום האופנה. במגזין The Bussiness of Fashion נכתב כי ניו- ג'ינס נהפכו לאהודות האופנה בין לילה, ובמגזין ווג נכתב שהן תוספת מעניין ומרגשת לתחום האופנה בשבוע האופנה בסיאול 2023.
לאחר שיתוף הפעולה בין הלהקה לחנות האופנה מוסינסה, דווח כי מכירות החנות במחלקת אופנת הנשים הכפיל את עצמו לעומת שנה קודם לכן.
ב-2023 ניו- ג'ינס נכנסו לרשימת 500 האנשים המשפיעים ביותר על תעשיית האופנה של המגזין The Bussiness of Fashion.
חברות הלהקה

מינג'י (민지)
האני (하니)
דניאל (다니엘)
הארין (해린)
הייאין (혜인)
דיסקוגרפיה

New Jeans - מיני אלבום ראשון (1 באוגוסט 2022)
Attention
Hype Boy
Cookie
Hurt
Ditto - סינגל דיגיטלי ראשון (19 בדצמבר 2022)
Ditto
OMG - אלבום סינגל ראשון (2 בינואר 2023)
OMG
Ditto
Zero - סינגל דיגיטלי לקידום מכירות ראשון (קוקה קולה) (3 באפריל 2023)
Zero
Be Who You Are - סינגל דיגיטלי לקידום מכירות שני (קוקה קולה) (31 במאי 2023)
Be Who You Are (ft. Jon Batiste, Camilo & J.I.D)
Get Up - אלבום EP שני (21 ליולי 2023)
New Jeans
Super Shy
ETA
Cool With You
Get Up
ASAP
A Time Called You - סאונד טראק מקורי ראשון (1 בספטמבר 2023)
Beautiful Restriction
Gods (New Jeans X League of Legends) - אלבום שיתוף פעולה (4 באוקטובר 2023)
Gods
NewJeans x MY DEMON - סאונד טראק מקורי שני (24 בנובמבר 2023)
Our Night is more beautiful than your Day
Our Night is more beautiful than your Day (Inst.)
NJWMX - אלבום רמיקס ראשון (19 בדצמבר 2023)
Ditto (250 Remix)
OMG (FRNK Remix)
Attention (250 Remix)
Hype Boy (250 Remix)
Cookie (FRNK Remix)
Hurt (250 Remix)
Ditto (250 Remix) (Inst.)
OMG (FRNK Remix) (Inst.)
Attention (250 Remix) (Inst.)
Hype Boy (250 Remix) (Inst.)
Cookie (FRNK Remix) (Inst.)
Hurt (250 Remix) (Inst.)
How Sweet - סינגל כפול (24 במאי 2024)
How Sweet
Bubble Gum
How Sweet (Inst.)
Bubble Gum (Inst.)
Supernatural - סינגל כפול (21 ביוני 2024)
Supernatural
Right Now
Supernatural (Instrumental)
פילמוגרפיה

NewJeans Code in Busan (אנ') (2022)
וידאוגרפיה > קליפים

| שיר | שנה | במאים | אורך | הפניה |
| --- | --- | --- | --- | --- |
| "Attention" | 2022 | שין הי-וון (אנ') | 4:23 |  |
| "Hype Boy" (גרסה של מינג'י) | 2022 | דונגל שין | 2:57 |  |
| "Hype Boy" (גרסה של האני) | 2022 | דונגל שין | 2:57 |  |
| "Hype Boy" (גרסה של דניאל והרין) | 2022 | דונגל שין | 3:07 |  |
| "Hype Boy" (גרסה של הייאין) | 2022 | דונגל שין | 2:57 |  |
| "Hurt" | 2022 | שין הי-וון | 3:01 |  |
| "Cookie" | 2022 | דונגל שין | 3:58 |  |
| "Ditto" (גרסה א') | 2022 | וון- סוק שין | 5:33 |  |
| "Ditto" (גרסה ב') | 2022 | וון- סוק שין | 4:36 |  |
| "Hurt (250 remix)" | 2022 | שין הי-וון | 3:45 |  |
| "OMG" | 2023 | וון- סוק שין | 6:34 |  |
| "Zero" | 2023 | סונג-הי (nvrmnd) | 3:20 |  |
| "New Jeans" | 2023 | יונג- אום לי | 3:30 |  |
| "Super Shy" | 2023 | שין הי-וון | 3:20 |  |
| "Cool With You" (גרסה א') | 2023 | וון- סוק שין | 4:00 |  |
| "Cool With You" & "Get up" (גרסה ב') | 2023 | וון- סוק שין | 4:15 |  |
| "ETA" | 2023 | וון- סוק שין | 3:37 |  |
| "ASAP" | 2023 | ג'ק- יונג קים | 2:27 |  |
הופעות חיות

ערך ראשי: הופעות חיות של ניו-ג'ינס (אנ')
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס הווידאו קליפים של MTV | הקיי-פופ הטוב ביותר | "Super Shy" | מועמדות |  |
| 2024 | פרס הווידאו קליפים של MTV | הלהקה הטובה ביותר | ניו-ג'ינס | מועמדות |  |
| 2024 | פרס המוזיקה של MTV אירופה | הקיי-פופ הטוב ביותר | ניו-ג'ינס | מועמדות |  |
| 2024 | פרס MAMA | אמן השנה | ניו-ג'ינס | מועמדות |  |
| 2024 | פרס MAMA | בחירת המעריצים של השנה | ניו-ג'ינס | מועמדות |  |
| 2024 | פרס MAMA | להקת הבנות הטובה ביותר | ניו-ג'ינס | מועמדות |  |
| 2024 | פרס MAMA | טופ 10 בחירת המעריצים - נשים | ניו-ג'ינס | זכייה |  |
| 2024 | פרס MAMA | שיר השנה | "How Sweet" | מועמדות |  |
| 2024 | פרס MAMA | ביצוע הדאנס הטוב ביותר - להקת בנות | "How Sweet" | מועמדות |  |
| 2024 | פרס MAMA | הכוריאוגרפיה הטובה ביותר | "Supernatural" | מועמדות |  |
ראו גם

להקות בנות שיאניות מכירות
נתיבי הים התיכון

|  נתונים כלליים |
| --- | --- |
 מייסדים:  מרדכי מנו, יולי עופר, סמי עופר 
 תקופת הפעילות:  1956–הווה (כ־69 שנים) 
 ענפי תעשייה:  הובלה ימית 
 
האונייה "מלכה"
האונייה "ליאורה"
האונייה "אייל"
"נתיבי הים התיכון בע"מ" היא אחת מחברות הספנות הראשונות שהוקמו במדינת ישראל. היא הוקמה בשנת 1956 בשותפות שווה על ידי מרדכי מנו (1923–1969) מחלוצי הספנות העברית בישראל,  והאחים סמי ויולי הרשקוביץ (עופר). החברה נוהלה על ידי מרדכי מנו וסמי הרשקוביץ (עופר).
החברה עסקה בעיקר בהובלת מטענים בין נמלי הים התיכון. בשנת 1959 רכשה החברה את האוניה "השלושה" שתוך זמן קצר נמכרה לגרוטאות. אחריה נרכשו אוניות מטען קטנות נוספות "אייל" על שם בנו של סמי עופר, "כרמלה" ו"מלכה" על שם בנותיו של מרדכי מנו.
בשנת 1961 רכשה "נתיבי הים התיכון" את האוניה "אתרוג" מחברת ביטוח, זאת אחרי שהאוניה נפגעה קשות משרפה שפרצה על סיפונה. האוניה תוקנה ושופצה על ידי החברה, הוכשרה להפליג ולספק את הציוד והאספקה במסגרת הסכם השילומים. מאוחר יותר הוחלף שמה של האוניה הוחלף ל "ליאורה" על שם בתו של יולי עופר. לחברה היו אוניות נוספות, ביניהן האוניה "עידן" שנקראה על שם בנו של סמי עופר.
חברת "נתיבי הים התיכון בע"מ" פרצה את הדרך והפכה במהרה ל"ליינר" מוביל בתנועת המטענים לישראל בים התיכון ובמיוחד מהים האדריאטי.
בשנת 1966 "נתיבי הים התיכון" הפסיקה את פעילותה, ושלושה מהשותפים בה הקימו 2 חברות נפרדות. האחים סמי ויולי הרשקוביץ (עופר) הקימו את חברת "קווי הים התיכון" ומרדכי מנו הקים את "מנו נתיבי ים בע"מ".
האוניות שנרכשו במרוצת השנים חולקו בין שתי החברות. "קווי הים התיכון" קיבלו את האוניות "מלכה", "ליאורה" ו"עידן" ואילו "מנו נתיבי ים" קיבלה את האוניות "איל" ו"כרמלה" ומספר אוניות חכורות.
שם החברה שונה ל"קבוצת עופר ניהול" ובהמשך הוא שונה שוב ל"אקס.טי. נדל"ן". בשנת 2019 החברה חוסלה.
הערות שוליים

↑  אניה רביעית לנתיביב הים התיכון
↑  "ליאורה" אניה נוספת של חברת נתיבי הים התיכון
אתרוג הפכה ל"ליאורה" וחזרה לשירות
↑  הספינה "אייל" נמכרה לחברה זרה
↑  דייויד סלע, השבוע לפני 70 שנה: הגיעו אוניות השילומים, באתר ישראל היום, 17 באוגוסט 2023
↑  "כרמלה" ספינת משא ישראלית חדשה
חנה דודיוק

| --- | --- |

דודיוק בינואר 2014
 לידה:  20 ביוני 1948 (בת 76) קרקוב, רפובליקת פולין 
 ענף מדעי:  פולמרים דבקים וציפויים
 מקום מגורים:  ישראל
 תרומות עיקריות
 חקר דבקים ויישומי ננו-טכנולוגיה הקשורים לפולימרים
 
חנה דוֹדיוּק-קֶניג (נולדה ב־20 ביוני 1948) היא פרופסור לכימיה. תחום התמחותה הוא חקר דבקים, פולימרים וכן יישומי ננו-טכנולוגיה ופיתוחים הקשורים לכך בתעשייה.
ביוגרפיה

דודיוק נולדה ביוני 1948 למשפחת אורבך, בעיר קרקוב שבפולין הקומוניסטית. הוריה נכלאו במחנה הריכוז אושוויץ, נכללו ברשימת שינדלר וניצלו. היא נצר למשפחת גרינברג, שהשתייכה לזרם החסידות, וכן ליהודי ספרד שהיגרו לפולין לאחר תקופת האינקוויזיציה.
כעבור שנה עלתה משפחתה לישראל והתיישבה בחיפה, תוך התמודדות עם עוני ומצב כלכלי מאתגר. את שנות התיכון עשתה בבית הספר "אליאנס" בעיר. בצה"ל שירתה בלהק המודיעין של חיל האוויר.
דודיוק היא בוגרת אוניברסיטת תל אביב בכימיה (סיימה את לימודיה ב-1970). באותה פקולטה סיימה בהצטיינות ב-1973 את התואר השני שלה בכימיה אורגנית וגם את הדוקטורט בכימיה אורגנית-פיזיקלית, אותו השלימה בהצטיינות יתרה ארבע שנים אחר כך בהנחיית פרופסור אדואר קוסובר (אנ'). לאחר השלמת לימודי הדוקטורט, שימשה מרצה בפקולטה לכימיה בה למדה. לימודי פוסט-דוקטורט עשתה במכון ע״ש מקס פלאנק באוניברסיטת גטינגן.
ב-1979 החלה לעבוד ברשות לפיתוח אמצעי לחימה (רפא"ל) כמהנדסת מערכות כימיה. ב־1981 מונתה לראש קבוצת טכנולוגית דבקים והדבקות ברשות ובין השנים 1991–1997 ניהלה את המפעל לחומרים ותהליכים של רפא"ל. בכך, הייתה לאישה הראשונה שהגיעה לתפקיד בכיר מסוג זה בתעשיות הביטחוניות בישראל.
בין השנים 1991–2000 לימדה בטכניון ואז עברה ללמד במכללת שנקר.
ב־1999 הייתה מדענית־אורחת בחברת "באייר". ב־1998–2000 כיהנה דודיוק כנשיאת "האגודה הישראלית לפולימרים ופלסטיקה".
ב־2005–2006 שימשה פרופסור־אורח במכון הטכנולוגי של ניו ג'רזי. בשנות שבתון, שהתה באוניברסיטת "ברוקלין פוליטכניק" ב־1987 וב-University of Massachusetts Lowell, ב-2013.
ב־2006–2019 הייתה ראש המחלקה להנדסת פולימרים במכללת שנקר. משנת 2020 היא ראש לימודי התואר השני בהנדסת חומרים פולימרים.
משנת 2014 היא חברה בוועדה העליונה למינוי פרופסורים בתחום המדעים המדויקים וההנדסה של המועצה להשכלה גבוהה. בשנת 2017 היא מונתה כחברה במועצה להשכלה הגבוהה השלוש-עשרה.
במהלך השנים, פרסמה פרופסור דודיוק מעל ל־160 מאמרים. היא ערכה שני ספרים בתחום הפלסטיקה והפולימרים: "Recent Advances in Adhesion Science and Technology"‏ ו"Handbook of Thermoset Plastics", כשב־2020 היא סיימה לערוך את המהדורה הרביעית שלו.
היא חברת המערכת במגזין המדעי הבין־לאומי, "Polymers", בו התפרסמו גם כמה ממאמריה. בנוסף, היא נשאה כ-160 הרצאות בכנסים בין־לאומיים.
דודיוק אחראית לפיתוחם של כ-30 פטנטים, וביניהם, פיתוח לעצירת דימומים בחלל הפה במהלך טיפולי שיניים, חומר מונע הדבקה של קרח על משטחים שונים ודבק פוליאוריתן ננוטכנולוגי החזק פי 10 מדבקי פוליאוריתן קיימים.
ביוגרפיה > פרסים ותארים

ב־2011 קיבלה את פרס פרניק למצוינות כחברת סגל מצטיינת, במסגרת אירוע של חבר הנאמנים של בוגרי שנקר.
בשלהי 2013 הוענק לה תואר "חברת כבוד" של "האגודה הישראלית לפולימרים ופלסטיקה", על תרומתה למחקר בתחום ועל פועלה באגודה. נוסף על כך, היא חברה בחברה האמריקאית לכימיה ובחברה האמריקאית להנדסת פלסטיקה.
ביוגרפיה > חיים אישיים

בגיל 19 נישאה לעורך הדין דן דודיוק. השניים נפרדו בראשית שנות ה-90.
מאז 1995 היא נשואה לשמואל קניג, פרופסור להנדסה כימית, דיקן הפקולטה להנדסה וסגן נשיא שנקר. היא אם לשתי בנות מנישואיה הראשונים. מתגוררת בחיפה.
לקריאה נוספת

הערך "חנה דודיוק - קניג" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 122, 2018, חיפה
הערות שוליים

1 2  27 פטנטים, קריירה ביטחונית ואישה אחת, באתר www.motke.co.il
↑  הרכב המל"ג, באתר המועצה להשכלה גבוהה
↑  מינוי המועצה להשכלה גבוהה השלוש-עשרה, באתר משרד ראש הממשלה, ‏9/3/2017
↑  Handbook of Thermoset Plastics - 4th Edition, www.elsevier.com
↑  Polymers, www.mdpi.com (באנגלית)
↑  דרור פויר, ‏קנטטה לאמבטיה, באתר גלובס, 23 ביוני 2011
↑  חוקרים משנקר פיתחו דבק פוליאוריתן ננוטכנולוגי, באתר הידען, ‏2013-02-16
↑  שנקר - פרס פרניק למצויינות לשנת 2011 הוענק לראש המחלקה להנדסת פלסטיקה, פרופ' חנה דודיוק, באתר www.shenkar.ac.il
↑  פרופ' חנה דודיוק משנקר הוכרזה השבוע כ"חברת כבוד" של האגודה הישראלית לפולימרים ופלסטיקה, באתר "The Pulse"‏, 12 דצמבר 2013
↑  שנקר - פרופ' קניג שמואל, באתר www.shenkar.ac.il
| --- | --- |
בקרת זהויות :  NLI: 987007310215905171  PLWABN: 9810548026005606  BIBSYS: 14012179  GND: 1228106355  ISNI: 0000 0004 0296 8875  LCCN: no2014068553  NKC: utb2015855691  SUDOC: 250921871  VIAF: 2577161030920023920001   WorldCat (עם VIAF): 2577161030920023920001
פורמולה 1 עונת 1993

| --- | --- |

אלן פרוסט זכה בתואר האליפות בפעם הרביעית
 סוג תחרות:  מרוץ מכוניות
 תאריך התחלה:  14 במרץ 1993
 תאריך סיום:  7 בנובמבר 1993
 מספר עונה:  44
 מספר מרוצים בעונה:  16
 זוכה באליפות הנהגים:  אלן פרוסט
 נקודות הנהג הזוכה:  99
 זוכה באליפות היצרנים:  ויליאמס
 נקודות היצרן הזוכה:  168
 
 → פורמולה 1 עונת 1992 פורמולה 1 עונת 1994 ← 
במסגרת פורמולה 1 של שנת 1993 התקיימו 16 מרוצים. באליפות העולם זכה אלן פרוסט. קבוצת ויליאמס-רנו זכתה באליפות העולם ליצרנים.
אלן פרוסט חזר לאחר עונה אחת בה לא השתתף כלל במרוצי פורמולה 1 ואילו איירטון סנה נותר ללא קבוצה והועסק ברגע האחרון על ידי קבוצת מקלארן על בסיס מרוצים פרטניים. סנה סיים בסופו של דבר במקום השני בדירוג האליפות, אם כי פרוסט ניצח בהפרש גדול. ריקארדו פטרזה, הנהג בעל הכי הרבה מרוצים בפורמולה 1 (עד לעונה זו) פרש בסוף העונה.
היות שנייג'ל מנסל שהיה אלוף העונה הקודמת פרש, הרי שלא הייתה אף מכונית עם המספר "1" שכן מספר זה שמור לאלוף העולם. קבוצת ויליאמס השתמשה במספרים "0" ו-"2". מקרה זה קרה גם בעונה לאחר מכן, בעקבות פרישתו של פרוסט. ניצחונו של איירטון סנה בגרנד פרי האוסטרלי היה לאחרון בקריירה שלו.
כבכל עונה, חלו מספר שינויים בתקנון. העיקריים שבהם היו:
שינוי מקצי הדירוג: שני מקצי דירוג, אחד ביום ששי ואחד ביום שבת, באורך שלושת רבעי השעה כל אחד. 30 רכבים יכולים להשתתף במקצי הדירוג. 26 המדורגים הראשונים ישתתפו במרוץ.
הרוחב מקסימלי של הרכב הוגבל ל-200 מילימטר במקום 215 קודם לכן.
הקטנת קוטר הצמיגים. קוטר הצמיגים האחוריים המקסימלי הוגבל ל-381 מ"מ במקום 457 קודם לכן.
גובה מינימלי לכנפון הקדמי: 40 סנטימטר מעל רצפת הרכב במקום 25 קודם לכן.